CELEX: 62021CN0544
Language: el
Date: 2021-08-31 00:00:00
Title: Υπόθεση C-544/21: Αίτηση προδικαστικής αποφάσεως την οποία υπέβαλε το Landgericht Mainz (Γερμανία) στις 31 Αυγούστου 2021 — ID κατά Stadt Mainz

3.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 2/17
            
         
      Αίτηση προδικαστικής αποφάσεως την οποία υπέβαλε το Landgericht Mainz (Γερμανία) στις 31 Αυγούστου 2021 — ID κατά Stadt Mainz
      (Υπόθεση C-544/21)
      (2022/C 2/21)
      Γλώσσα διαδικασίας: η γερμανική
      
         Αιτούν δικαστήριο
      
      Landgericht Mainz
      
         Διάδικοι στην υπόθεση της κύριας δίκης
      
      
         Ενάγουσα: ID
      
         Εναγόμενος: Stadt Mainz
      
         Προδικαστικά ερωτήματα
      
      
                  1)
               
               
                  Προκύπτει από το δίκαιο της Ένωσης, και ειδικότερα από το άρθρο 4, παράγραφος 3, ΣΕΕ, το άρθρο 288, παράγραφος 3, ΣΛΕΕ και το άρθρο 260, παράγραφος 1, ΣΛΕΕ, ότι το άρθρο 15, παράγραφος 1, παράγραφος 2, στοιχείο ζʹ, και παράγραφος 3, της οδηγίας 2006/123/EK (1) (στο εξής: οδηγία για τις υπηρεσίες), έχει άμεσο αποτέλεσμα στο πλαίσιο εκκρεμούς δίκης μεταξύ ιδιωτών, υπό την έννοια ότι δεν είναι πλέον δυνατή η εφαρμογή των εθνικών ρυθμίσεων που περιλαμβάνονται στο άρθρο 4 της γερμανικής Verordnung über die Honorare für Architekten- und Ingenieurleistungen του 1996, όπως τροποποιήθηκε το 2002 (κανονιστικής αποφάσεως σχετικά με τις αμοιβές για τις υπηρεσίες αρχιτεκτόνων και μηχανικών, στο εξής: HOAI 2002), οι οποίες αντιβαίνουν στην ανωτέρω οδηγία και βάσει των οποίων οι καθοριζόμενες στην εν λόγω κανονιστική απόφαση ελάχιστες αμοιβές για τις υπηρεσίες σχεδιασμού και εποπτείας αρχιτεκτόνων και μηχανικών είναι — πλην ορισμένων εξαιρέσεων — δεσμευτικές και η περιλαμβανόμενη σε συμβάσεις με αρχιτέκτονες ή μηχανικούς συμφωνία για την καταβολή αμοιβής χαμηλότερης από τις ελάχιστες αμοιβές είναι ανίσχυρη, ακόμη και όταν πρόκειται για αξιώσεις από σύμβαση παροχής υπηρεσιών αρχιτέκτονα η οποία συνήφθη το έτος 2004, ήτοι πριν από τη θέσπιση της οδηγίας για τις υπηρεσίες;
               
            
                  2)
               
               Σε περίπτωση αρνητικής απάντησης στο πρώτο προδικαστικό ερώτημα:
                              α)
                           
                           
                              Έχει το άρθρο 49 ΣΛΕΕ (πρώην άρθρο 43 της ΣΕΚ) την έννοια ότι αντιτίθεται σε εθνική ρύθμιση όπως αυτή του άρθρου 4 της HOAI 2002, βάσει της οποίας οι καθοριζόμενες στην εν λόγω κανονιστική απόφαση ελάχιστες αμοιβές για τις υπηρεσίες σχεδιασμού και εποπτείας αρχιτεκτόνων και μηχανικών είναι –πλην ορισμένων εξαιρέσεων — δεσμευτικές και η περιλαμβανόμενη σε συμβάσεις με αρχιτέκτονες ή μηχανικούς συμφωνία για την καταβολή αμοιβής χαμηλότερης από τις ελάχιστες αμοιβές είναι ανίσχυρη, και ότι μια τέτοια εθνική ρύθμιση συνιστά παράβαση του άρθρου 49 ΣΛΕΕ (πρώην άρθρου 43 της ΣΕΚ);
                           
                        
                              β)
                           
                           
                              Σε περίπτωση καταφατικής απάντησης στο προηγούμενο ερώτημα: Έχει μια κατά τα ανωτέρω παράβαση ως επακόλουθο να μην είναι πλέον δυνατή η εφαρμογή, στο πλαίσιο εκκρεμούς δίκης μεταξύ ιδιωτών, των εθνικών ρυθμίσεων περί δεσμευτικών ελαχίστων αμοιβών (εν προκειμένω του άρθρου 4 της HOAI 2002);
                           
                        
            
         (1)  Οδηγία 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά (ΕΕ 2006, L 376, σ. 36).